HSL:n tuoreimman asiakastyytyväisyyskyselyn mukaan joukkoliikenteeseen pettyneitä on erityisesti Espoossa. Espoolaisista vastaajista vain 43,7 prosentilla ei ollut valitettavaa metrosta.

Matkustajat nousivat bussiin Matinkylän metroaseman luona viime tammikuussa.­

Espoon kokoomuksessa kaavaillaan kimppataksit mahdollistavan uuden alustan kehittämistä ratkaisuksi länsimetron liityntäliikenteen ongelmiin.

”Meidän pitäisi olla innovatiivisia. Uusi taksilaki voisi mahdollistaa nopean ja joustavan kännykkäpohjaisen järjestelmän tai sovelluksen, jolla liityntäkyytejä voitaisiin koordinoida reaaliaikaisesti ja joustavalla hinnoittelulla”, sanoo Espoon kaupunginhallituksen puheenjohtaja Markku Markkula (kok).